Goderdzi Ahaladze

Goderdzi Ahaladze (sündinud 25. juulil 1963) on endine Nõukogude Liidu sõjaväelane ja endine Eesti Vabariigi Ülemnõukogu liige.

Esimestel vabadel Eesti NSV Ülemnõukogu valimistel 1990. aastal oli Nõukogude armee esindajatele reserveeritud neli saadikukohta (valimisringkonnad nr 45–48)Eesti NSV Ülemnõukogu valimisseadus § 8. Väeosade territooriumil elavate sõjaväelaste osavõtt valimistest, RT 1989, 36, 552. Ta valiti Eesti NSV Ülemnõukogu kaheteistkümnenda koosseisu valimistel 46. (NSV Liidu relvajõudude) valimisringkonnast. 

Aastatel 1990–1992 oli ta Eesti Vabariigi Ülemnõukogu liige ja kuulus ülemnõukogu väliskomisjoni. 11. märtsist 1992 lõpetati tema (ning ka Zijautdin Abdurahmanovi, Sergei Volkovi ja Jevgeni Kotšegarovi) kui võõrriigi sõjaväelase saadikuvolitused.Eesti Vabariigi Ülemnõukogu mõnede liikmete saadikuvolituste lõpetamise kohta, RT 1992, 10, 142

 Viited 

Kirjandus
 "Kes on kes Eesti poliitikas", Eesti Entsüklopeediakirjastus 1992
Välislingid
Hannes Rumm, Vähetuntud kangelane vanemleitnant Ahaladze: „Suutsin anda oma väikese panuse, et Toompeal verd ei valataks“, ekspress.delfi.ee, 12.05.2021

Kategooria:Nõukogude Liidu sõjaväelased
Kategooria:Eesti Vabariigi Ülemnõukogu liikmed
Kategooria:Sündinud 1963